Árpa Attila nem készül szexre az elsõ randin
Divattanácsokat is adott a színész Lakatos Márk mûsorában.
Elsõ randevúiról vallott a VIASAT3-on Árpa Attila. A színész-producer a Stíluspárbaj Lakatos Márkkal címû mûsor vendégeként a róla kialakult nõcsábász képrõl is beszélt: „Negyven felett megnyugodtam. Persze volt olyan idõszak, amikor sokat randiztam és ki is használtam, hogy tetszeni akartak nekem a nõk. Ez azonban már régen volt" - jelezte.

A színész, aki a Lakatos Márk mûsorában szereplõ hölgyek szettjét pontozta, azt is elárulta, hogy általában abból indul ki, hogy nem történik semmi komoly az elsõ randin, ezért a hétköznapi viseletet részesíti elõnyben. Ha a partnere túl kihívó öltözékben jelenik meg, azzal biztosan nem szerez nála jó pontokat.

És hogy mi számára az ideális helyszín az elsõ találkozáshoz? „Lehet akár egy kávézó napközben, vagy este egy színház, esetleg egy séta a Gellérthegyen. Próbáltam mindig a nõkhöz szabni, hogy mi az, ami nekik is tetszene" – tette hozzá Árpa.

Stíluspárbaj Lakatos Márkkal hétfõtõl péntekig minden este a VIASAT3 csatornán látható.
Árpa Attila tévé Viasat3 média